When you wish to transfer videos from one youtube account to another

Bathinda Helper
Mon, 06 May 2024 07:54:53 +0000
Lessons on Life & Computers

जब आप यूट्यूब के एक अकाउंट से कोई प्ले लिस्ट शेयर करते हैं, तो निम्न स्टेप लेने होते हैं।

आगे दिए स्क्रीन शॉट में आपको जो 2 यूट्यूब प्लेलिस्ट दिख रही हैं, इसमें से ऊपर वाली प्लेलिस्ट इस अकाउंट की नहीं है, और नीचे वाली इसी अकाउंट की है। यह ऐसे पता चलता है क्यूंकी ऊपर वाली प्लेलिस्ट के नाम के बाद दूसरी लाइन में 'Bathinda Helper बठिंडा हेल्पर - Playlist ’ लिखा है, जिससे पता चलता है की यह प्लेलिस्ट इस नाम के किसी दूसरे अकाउंट द्वारा बनाई गई है, और करंट/यह अकाउंट इस प्लेलिस्ट को ओन नहीं करता है।

जबकि नीचे वाली प्लेलिस्ट की दूसरी लाइन में उसकी प्राइवसी सेटिंग दिखती है, यानी इस केस में दूसरी प्लेलिस्ट के नाम के बाद दूसरी लाइन में ‘Public - Playlist’ लिखा है, जिसका मतलब है की यह यूट्यूब प्लेलिस्ट इसी यूट्यूब अकाउंट ने बनाकर पब्लिक्ली शेयर कर रखी है। यदि शेयर न की होती तो यहाँ पर ‘Private - Playlist’ लिखा रहता।

आप किसी भी प्लेलिस्ट के नाम के नीचे चौथी लाइन ‘View Full Playlist’ पर क्लिक करके उसकी ऑप्शन में उसको ‘Unlisted’ या फिर ‘Public’ शेयर कर सकते हैं। वहाँ पर आपको ‘Collabration’ को ऑन करना होगा। कुछ इस तरह:

और कलैबरैशन ऑन करने के बाद जो प्लेलिस्ट का लिंक नीचे दिखने लग जाता है, उसके राइट साइड ‘Copy’ बटन से उसके लिंक को कॉपी कर लें।

अब नेक्स्ट आप उस अकाउंट में जाएं, जहां की प्लेलिस्ट के विडिओ आपने इस अकाउंट की इस प्लेलिस्ट में ऐड करने हों। उस यूट्यूब अकाउंट को ओपन करके, प्लेलिस्ट के इस लिंक को, जो की आपने अभी कॉपी किया है, को यूआरएल बार में इंटर कर दें। तब वहाँ पर एक महत्वपूर्ण स्टेप आता है, जिसको की कुछ लोग मिस कर जाते हैं। जब आप इस यूट्यूब अकाउंट में उस अकाउंट-1 की प्लेलिस्ट के लिंक के जरिए ओपन करेंगे तो आपको स्क्रीन के टॉप राइट कॉर्नर में ‘Add this playlist…’ का यह msg दिखना चाहिए, जिसमें आपको कन्टिन्यू करना है।

ऊपर के इस प्रॉम्प्ट को कन्टिन्यू किए बिना यदि आपने अकाउंट-1 की उस प्लेलिस्ट को ओपन कर लिया, और उसके आइकान पर क्लिक करके उस लिस्ट अपने इस अकाउंट-2 में प्ले भी करने लग गए, तब भी आप अकाउंट-2 की किसी भी लिस्ट के वीडियोज़ को एक साथ अकाउंट-1 की उस प्लेलिस्ट में ऐड नहीं कर पाएंगे। क्यूंकी जब भी आप अकाउंट-2 की किसी भी प्लेलिस्ट को ओपन करेंगे, और उसके किसी एक ट्रैक को, या फिर सभी ट्रैक को एक साथ अकाउंट-1 की उस प्लेलिस्ट में ऐड करना चाहेंगे, तो आपको अकाउंट-1 की वो प्लेलिस्ट नहीं दिखेगी।

लेकिन जब आप सीधा यूआरएल बार में उस प्लेलिस्ट का लिंक इंटर करेंगे तो आपको वो प्लेलिस्ट दिखेगी, और नीचे स्क्रीन शॉट में दिखाए/दिए ‘Save Playlist’ बटन पर क्लिक करके वो आपको आपकी प्लेलिस्ट की सूची में भी दिख जाए, लेकिन आप उसमें कुछ ऐड/डिलीट नहीं कर पाएंगे। जब तक की आप ऊपर बताए अनुसार उस प्रॉम्प्ट पर क्लिक नहीं करेंगे।

4 posts - 2 participants